
Zāļu valsts aģentūras (turpmāk – Aģentūras) ierobežotas pieejamības informācijas un informācijas dienesta vajadzībām saraksts


	Nr.
p.k.
	Informācijas veids, temats un dokuments
	Ierobežotas pieejamības
pamatojums

	1. 
	Informācija, kurai ierobežotas pieejamības informācijas statuss noteikts ar normatīvajiem aktiem
(saskaņā ar Informācijas atklātības likuma 5. panta otrās daļas 1. punktu)

	1.1. 
	personas dati - ir jebkura informācija, kas attiecas uz identificētu vai identificējamu fizisku personu; identificējama fiziska persona ir tāda, kuru var tieši vai netieši identificēt, jo īpaši atsaucoties uz identifikatoru, piemēram, minētās personas vārdu, uzvārdu, identifikācijas numuru, atrašanās vietas datiem, tiešsaistes identifikatoru vai vienu vai vairākiem minētajai fiziskajai personai raksturīgiem fiziskās, fizioloģiskās, ģenētiskās, garīgās, ekonomiskās, kultūras vai sociālās identitātes faktoriem  (piemēram, personu datu apstrādes sistēmā, kartotēkās un personāla reģistros un uzskaites dokumentos ietvertā informācija par personu, Aģentūras personāla darba izpildes novērtēšanas materiāli un rezultāts);
	Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 25.pants

	1.2. 
	informācija par fiziskās personas privāto dzīvi un veselību (piemēram, kompensācijas prasījuma iesniegums  un medicīniskie dokumenti par vakcīnas pret Covid-19 infekciju blakusparādību izraisīto smagu vai vidēji smagu kaitējumu pacienta veselībai vai dzīvībai, ziņojums par zāļu blakusparādību; drošuma ziņojums par visām novērotajām būtiskajām neparedzētajām blakusparādībām zāļu klīniskās pārbaudes laikā; pētāmo zāļu ikgadējie drošuma ziņojumi; medicīniskās ierīces ražotāja vai lietotāja ziņojums par negadījumu ar medicīnisko ierīci vai in vitro diagnostikas medicīnisko ierīci; Aģentūras sarakste ar valsts pārvaldes iestādēm, ārstniecības iestādēm, fiziskām un juridiskām personām par personas privāto dzīvi, veselību; darbinieka un ierēdņa personāllieta);
	Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 25.pants, Informācijas atklātības likuma 5.panta otrās daļas 4.punkts, Pacientu tiesību likuma 10.panta pirmā daļa

	1.3. 
	informācija par trauksmes cēlēja personas datiem, ziņojums un tam pievienotie rakstveida vai lietiskie pierādījumi, trauksmes cēlēja ziņojuma izskatīšanas materiāli, kā arī informācija par tās fiziskās vai juridiskās personas identitāti, par kuru ziņojis trauksmes cēlējs;
	Trauksmes celšanas likuma 11. un 12.pants

	1.4. 
	informācija par personāla atlases konkursu dalībniekiem, personāla atlases konkursu pretendentu izvērtēšanas dokumenti;
	Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 25.pants
Informācijas atklātības likuma 5.panta otrās daļas 5.punkts

	1.5. 
	Aģentūras sarakste ar informācijas pieprasītājiem un ziņas par šīm personām;
	Informācijas atklātības likuma 11.panta sestā daļa

	1.6. 
	ziņas par iesnieguma, sūdzības, priekšlikuma vai jautājuma iesniedzēja identitāti (aizliegts izpaust bez iesniedzēja piekrišanas);
	Iesniegumu likuma 9.panta pirmā daļa

	1.7. 
	iesniegumā, sūdzībā, priekšlikumā vai jautājumā norādītie fakti, kurus iesniedzējs nevēlas, lai izpauž;
	Iesniegumu likuma 9.panta otrā daļa

	1.8. 
	informācija, kas atklāj tās personas identitāti, kura ziņojusi par tiesībpārkāpumu (aizliegts izpaust bez šīs personas piekrišanas);
	Administratīvā procesa likuma 54.panta otrā daļa

	1.9. 
	visa Aģentūras grāmatvedībā esošā informācija un dati, kas saskaņā ar spēkā esošajiem normatīvajiem aktiem nav iekļauti pārskatos (šī informācija un dati ir pieejami revīzijām, nodokļu administrācijai nodokļu aprēķināšanas pareizības pārbaudei, kā arī citām valsts institūcijām normatīvajos aktos paredzētajos gadījumos );
	Grāmatvedības likuma  31.panta otrās daļas 4.punkts, 33.panta pirmās daļas 2.punkts un Komercnoslēpuma aizsardzības likuma 3.panta otrā daļa

	1.10. 
	komercnoslēpumi:
a) informācija par zāļu reģistrācijas īpašnieka, zāļu vai medicīnisko ierīču ražotāja, izplatītāja, medicīnisko ierīču ražotāja pilnvarotā pārstāvja, farmaceitiskās darbības uzņēmuma (licences turētāja), personas, kas veic starpniecības darījumus ar zālēm, aktīvo vielu ražotāja, izplatītāja, importētāja un Aģentūras rīcībā esošo un kontrolējamo, kā arī citu personu komercnoslēpumiem, kas Aģentūrai tapusi zināma veicot normatīvajos aktos paredzētās funkcijas; 
b) piegādes, finanšu un citi līgumi, kas satur informāciju par komercnoslēpumu;
c) sarakste ar iestādēm, fiziskām un juridiskām personām, kas satur informāciju par komercnoslēpumu;
d) zāļu ražotāju Aģentūrā deklarētās zāļu cenas;
	Informācijas atklātības likuma 7.pants

	1.11. 
	informācija, kuru Aģentūrai pasūtītāja statusā kā komercnoslēpumu vai konfidenciālu informāciju nodevuši citi kandidāti un pretendenti (neattiecas uz informāciju, kas ir vispārpieejama saskaņā ar Publisko iepirkumu likuma, kā arī citu normatīvo aktu prasībām); 
	Publisko iepirkumu likuma 14. panta otrā daļa un Informācijas atklātības likuma 7. pants

	1.12. 
	informācija, kuru Aģentūra nodevusi piegādātājiem kopā ar tehniskajām specifikācijām, kā arī iepirkuma procedūras laikā;
	Publisko iepirkumu likuma 14.panta pirmā daļa

	1.13. 
	Aģentūrā veikta iekšējā audita materiāli un audita ziņojumi;
	Iekšējā audita likuma 12.panta trešās daļas 3.punkts 

	1.14. 
	informācija un dokumenti, kas saņemti atļaujas izsniegšanai medicīnisko ierīču un in vitro diagnostikas medicīnisko ierīču, kurām nav veiktas noteiktās atbilstības novērtēšanas procedūras, laišanai tirgū vai nodošanai ekspluatācijā, kā arī veicot medicīnisko ierīču un in vitro diagnostikas medicīnisko ierīču vigilanci;
	Ministru kabineta 2023.gada 15.augusta noteikumi Nr. 461 “Medicīnisko ierīču noteikumi” 21.punkts Ministru kabineta 2023. gada 10. oktobra noteikumi Nr. 582 "In vitro diagnostikas medicīnisko ierīču noteikumi" 21.punkts

	1.15. 
	informācija un dokumenti, kas saņemti tiesu medicīnas ekspertīzē, tiesu psihiatrijas ekspertīzē un narkoloģijas ekspertīzē izmantojamo metožu apstiprināšanai.
	Ministru kabineta 2005.gada 28.jūnija noteikumi Nr.468 “Ārstniecībā izmantojamo medicīnisko tehnoloģiju apstiprināšanas un jaunu medicīnisko tehnoloģiju ieviešanas kārtība” 17.1 punkts

	1.16. 
	informācija un dokumenti, kas saņemti ES datubāzē saistībā ar iesniegumu zāļu klīniskās pārbaudes uzsākšanai vai būtiskam grozījumam.
	Eiropas Parlamenta un Padomes 2014 gada 16.aprīļa Regula (ES) Nr. 536/2014 par cilvēkiem paredzētu zāļu klīniskajām pārbaudēm un ar ko atceļ Direktīvu 2001/20/EK 81. panta 4., 5. un 7. punkts.

	1.17. 
	informācija un dokumenti, kas saņemti un saistīti ar atbilstības labas klīniskās prakses prasībām novērtēšanu vietās, kas saistītas ar klīniskās pārbaudes veikšanu, īpaši pētījuma centros un jebkurās laboratorijās, kas izmantotas analīžu veikšanai zāļu klīniskajā pārbaudē.
	Ministru kabineta 2024.gada 26.marta noteikumu Nr. 192 “Cilvēkiem paredzēto zāļu klīnisko pētījumu noteikumi” 74. punkts

	1.18. 
	informācija un dokumenti, kas saistīti ar Aģentūras informācijas sistēmu darbības nodrošināšanu:
a)  informācija par Aģentūras datortīkla aizsardzības tehniskiem risinājumiem un drošības iekārtām, t.sk. procedūras, slēguma shēmas, konfigurācijas apraksti;
b)   informācijas sistēmu drošības auditu lietas un izstrādātie plāni drošības risku mazināšanai;
c)  informācijas sistēmu drošības incidentu (pārkāpumu) izmeklēšanas materiāli; 
d) kiberrisku pārvaldības un informācijas un komunikācijas tehnoloģiju  darbības nepārtrauktības un atjaunošanas plāni un saistītās procedūras;
e)  informācijas sistēmu koncepcijas, programmatūras prasību specifikācijas, programmatūras projektējumu apraksti, programmatūras papildinājumu un izmaiņu realizācijas apraksti līdz tehnisko specifikāciju apstiprināšanai;
f)  informācijas sistēmu datubāzu shēmas (ieskaitot tabulas un skatus, formātus, integritātes ierobežojumus, trigerus, datubāzu procedūras, kā arī atsevišķu datubāzu tabulu aizpildījumus, datubāzes modeli un datubāzes struktūras aprakstu);
g)  informācijas sistēmu administrēšanas rokasgrāmatas;
h)  informācijas sistēmu rezerves kopijas un to veidošanas grafiks;
i)  Aģentūras rīcībā esošie informācijas sistēmu pirmkodi un izpildkodi;
j) iekšējie drošības pasākumus reglamentējošie dokumenti un informācija par atklāto informācijas sistēmu  un elektronisko sakaru tīklā konstatēto ievainojamību un to novēršanu.

	Informācijas atklātības likuma 5.panta otrās daļas 1. un 2.punkts, 6.pants;

Nacionālās kiberdrošības likuma 39.panta piektā daļa;

Ministru kabineta 2025. gada 25. jūnija noteikumu Nr. 397 “Minimālās kiberdrošības prasības” 23. un 73.punkts


	2. 
	Informācija, kas paredzēta un noteikta Aģentūras iekšējai lietošanai
(saskaņā ar Informācijas atklātības likuma 5.panta otrās daļas 2.punktu)

	2.1. 
	informācija par Aģentūrā saņemtā dokumenta izpildes gaitu un dokumenta izpildē iesaistītajām Aģentūras amatpersonām, tai skaitā Aģentūras amatpersonas rezolūcijā (atzīme uz dokumenta, ar ko tiek izlemts dokumentā skartais jautājums) ietvertā informācija līdz brīdim, kad pieņemts lēmums par attiecīgo lietu, izņemot gadījumos, kas skar ierobežotas pieejamības informāciju; 
	Informācijas atklātības likuma 5.panta otrās daļas 2.punkts un 6.pants

	2.2. 
	informācija un dokumenti, kas saņemti un saistīti ar zāļu reģistrāciju, pārreģistrāciju vai izmaiņu veikšanu līdz atbilstoša lēmuma pieņemšanai, izņemot to informācijas un dokumentācijas daļu, kas satur ierobežotas pieejamības informāciju;
	Informācijas atklātības likuma 5.panta otrās daļas 2.punkts un 6.pants

	2.3. 
	informācija un dokumenti, kas saņemti un saistīti ar zāļu reģistrāciju savstarpējās atzīšanas procedūrā un decentralizētā procedūrā, tajā skaitā informācija un dokumenti, kas saņemti no citām valstīm un to institūcijām, līdz gala lēmuma pieņemšanai, izņemot to informācijas un dokumentācijas daļu, kas satur ierobežotas pieejamības informāciju;
	Informācijas atklātības likuma 5.panta otrās daļas 2.punkts un 6.pants

	2.4. 
	informācija un dokumenti, kas saņemti un saistīti ar atļaujas izsniegšanu medicīnisko ierīču un in vitro diagnostikas medicīnisko ierīču, kurām nav veiktas noteiktās atbilstības novērtēšanas procedūras, laišanai tirgū vai nodošanai ekspluatācijā, atļaujas izsniegšanu medicīnisko ierīču klīnisko pētījumu un in vitro diagnostikas medicīnisko ierīču veiktspējas pētījumu veikšanai vai būtisku izmaiņu īstenošanai līdz Aģentūras lēmuma pieņemšanai par atļaujas izsniegšanu medicīnisko ierīču un in vitro diagnostikas medicīnisko ierīču, kurām nav veiktas noteiktās atbilstības novērtēšanas procedūras, laišanai tirgū vai nodošanai ekspluatācijā vai par atļaujas izsniegšanu medicīnisko ierīču klīnisko pētījumu un in vitro diagnostikas medicīnisko ierīču veiktspējas pētījumu veikšanai vai būtisku izmaiņu īstenošanai, izņemot to informācijas un dokumentu daļu, kas satur ierobežotas pieejamības informāciju;
	Informācijas atklātības likuma 5.panta otrās daļas 2.punkts un 6.pants

	2.5. 
	informācija un dokumenti, kas saņemti zāļu ievešanas, izplatīšanas un izvešanas atļauju izsniegšanai, tajā skaitā informācija un dokumenti, kas saņemti no citām valstīm un to institūcijām līdz atbilstoša lēmuma pieņemšanai, izņemot to informācijas un dokumentu daļu, kas satur ierobežotas pieejamības informāciju;
	Informācijas atklātības likuma 5.panta otrās daļas 2.punkts un 6.pants

	2.6. 
	informācija un dokumenti, kas saņemti zāļu  iegādes (savas darbības nodrošināšanai), izplatīšanas atļauju  izsniegšanai līdz atbilstoša lēmuma pieņemšanai, izņemot to informācijas un dokumentu daļu, kas satur ierobežotas pieejamības informāciju;
	Informācijas atklātības likuma 5.panta otrās daļas 2.punkts un 6.pants

	2.7. 
	informācija un dokumenti, kas saņemti prekursoru operatoru un prekursoru lietotāju reģistrācijas karšu un speciālo atļauju (licenču) darbam ar prekursoriem izsniegšanai, tajā skaitā informācija un dokumenti, kas saņemti no citām valstīm un to institūcijām līdz atbilstoša lēmuma pieņemšanai, izņemot to informācijas un dokumentu daļu, kas satur ierobežotas pieejamības informāciju;
	Informācijas atklātības likuma 5.panta otrās daļas 2.punkts un 6.pants

	2.8. 
	zāļu klīnisko pārbaužu saraksts līdz atbilstoša lēmuma pieņemšanai;
	Informācijas atklātības likuma 5.panta otrās daļas 2.punkts un 6.pants

	2.9. 
	informācija un dokumenti, kas saņemti un saistīti ar darbības atbilstības novērtēšanu, lai aktīvo vielu un palīgvielu ražotāji, importētāji, izplatītāji un personas, kas veic starpniecības darījumus ar zālēm, reģistrētu savu darbības veidu, tajā skaitā informācija un dokumenti, kas saņemti no citām valstīm un to institūcijām, līdz gala lēmuma pieņemšanai, izņemot to informācijas un dokumentu daļu, kas satur ierobežotas pieejamības informāciju;
	Informācijas atklātības likuma 5.panta otrās daļas 2.punkts un 6.pants

	2.10. 
	informācija un dokumenti, kas saņemti un saistīti ar farmaceitiskās darbības atbilstības novērtēšanu labas izplatīšanas un labas ražošanas praksei un speciālo atļauju (licenču) farmaceitiskajai (veterinārfarmaceitiskajai) darbībai saņemšanu, tajā skaitā informācija un dokumenti, kas saņemti no citām valstīm un to institūcijām līdz atbilstoša lēmuma pieņemšanai, izņemot to informācijas un dokumentu daļu, kas satur ierobežotas pieejamības informāciju;
	Informācijas atklātības likuma 5.panta otrās daļas 2.punkts un 6.pants






	2.11. 
	informācija un dokumenti, kas saņemti un saistīti ar atbilstības vērtēšanu ārstniecības iestāžu asins kabinetos, asins sagatavošanas nodaļās un Valsts asinsdonoru centrā, audu centros, audu, šūnu un orgānu ieguves organizāciju vietās, transplantācijas centros, kā arī audu, šūnu, orgānu un miruša cilvēka ķermeņa izmantošanas vietās akreditētas medicīnas studiju programmas īstenošanai augstskolā, tajā skaitā informācija un dokumenti, kas saņemti no citām valstīm un to institūcijām, līdz gala lēmuma pieņemšanai, izņemot to informācijas un dokumentu daļu, kas satur ierobežotas pieejamības informāciju;
	Informācijas atklātības likuma 5.panta otrās daļas 2.punkts un 6.pants

	2.12. 
	informācija un dokumenti, kas saņemti un saistīti ar atzinuma sniegšanu par zāļu terapeitisko un izmaksu efektivitāti, medicīnisko ierīču izmaksu efektivitāti;
	Informācijas atklātības likuma 5.panta otrās daļas 2.punkts un 6.pants

	2.13. 
	informācija un dokumenti, kas saņemti un saistīti ar medicīniskās tehnoloģijas apstiprināšanu;
	Informācijas atklātības likuma 5.panta otrās daļas 2.punkts un 6.pants

	2.14. 
	informācija un dokumenti (projekti, atskaites, līgumi, protokoli u.c.), kas satur informācijas pieejamības ierobežojuma nosacījumus par:
a) sarunām, diskusijām un risinātajiem jautājumiem Aģentūras, vietējās un starptautiskajās sanāksmēs, komisijās un darba grupās;
b) par sadarbības norisi starp Aģentūru un tās vietējiem un ārvalstu sadarbības partneriem;
	Informācijas atklātības likuma 5.panta otrās daļas 2.punkts un 6.pants

	2.15. 
	dokumenti, kuri izstrādāti sakarā ar Aģentūras sagatavošanos lietu kārtošanai un kurus izstrādājuši:
a)  attiecīgajai lietai īpaši pieaicināti padomdevēji, lietpratēji un eksperti;
b)  cita Latvijas vai ārvalstu iestāde;
	Informācijas atklātības likuma 5.panta otrās daļas 2.punkts un 6.pants

	2.16. 
	informācija un dokumenti, kas saistīti ar citas iestādes, tai skaitā Valsts kontroles veiktu auditu, pārbaudi vai dienesta pārbaudi Aģentūrā;
	Informācijas atklātības likuma 5.panta otrās daļas 2.punkts un 6.pants

	2.17. 
	Aģentūras iniciēti un veikti iekšējā audita materiāli un audita ziņojumi;
	Informācijas atklātības likuma 5.panta otrās daļas 2.punkts un 6.pants

	2.18. 
	informācija un dokumenti, kas saistīti ar Aģentūras darbības nodrošināšanas un funkciju izpildes risku novērtēšanu, analīzi, plānošanu un risku mazināšanas pasākumu izpildi;
	Informācijas atklātības likuma 5.panta otrās daļas 2.punkts un 6.pants

	2.19. 
	Aģentūras ierēdņu un darbinieku sakaru līdzekļu izmantošanas statistiskās informācijas pārskati;
	Informācijas atklātības likuma 5.panta otrās daļas 2.punkts un 6.pants

	2.20. 
	Aģentūrā veikto dienesta pārbaužu, ētikas normu pārkāpumu izvērtējumu un disciplinārlietu materiāli;
	Informācijas atklātības likuma 5.panta otrās daļas 2.punkts un 6.pants

	2.21. 
	informācija un dokumenti, kas saistīti ar farmakovigilances uzraudzību (periodiski atjaunināmie zāļu drošuma ziņojumi; dokumenti, kas iesniegti, lai novērtētu zāļu reģistrācijas apliecības īpašnieka atbilstību  labai farmakovigilances praksei) līdz kontroles gala ziņojuma par zāļu reģistrācijas īpašnieka atbilstību labai farmakovigilances praksei vai novērtējuma ziņojuma par periodiski atjaunināmo zāļu drošuma ziņojumu sagatavošanai, izņemot to informācijas un dokumentu daļu, kas satur ierobežotas pieejamības informāciju;
	Informācijas atklātības likuma 5.panta otrās daļas 2.punkts un 6.pants 

	2.22. 
	no citām valsts iestādēm saņemtā informācija, kurai informācijas sniedzējs vai dokumenta autors ir piešķīris statusu „IEROBEŽOTA PIEEJAMĪBA”, un sarakste par šo informāciju.
	Informācijas atklātības likuma 5. panta otrās daļas 2.punkts un 6.pants

	3.
	Informācija dienesta vajadzībām
Aģentūrā radīta aizsargājama informācija, kura saistīta ar iestādes funkciju izpildi, paredzēta iestādes pamatdarbības nodrošināšanai un kuras nozaudēšana vai nelikumīga izpaušana var apdraudēt valsts intereses, tai skaitā valsts drošību, nozares drošību vai iestādes drošību vai informācija, kuru Aģentūrai nodevusi ārvalsts, starptautiska organizācija vai tās institūcija un kura klasificēta kā "RESTRICTED", kā arī ar šo informāciju saistītā Aģentūrā radītā informācija.
	Likuma “Par valsts noslēpumu” 3.panta pirmā un sestā daļa

